CELEX: 52009PC0232
Language: el
Date: 2009-05-20
Title: Πρόταση κανονισμος του Συμβουλίου για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

Σημαντική ανακοίνωση νομικού περιεχομένου

|

52009PC0232

Πρόταση κανονισμος του Συμβουλίου για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα  /* COM/2009/0232 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 20.5.2009COM(2009) 232 τελικόΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόνταΑΙΤΙΟΛΟΓΙΚΗ ΕΚΘΕΣΗΠλαίσιο της πρότασηςΑιτιολόγηση και στόχοι της πρότασηςΟ όγκος των ποσοστώσεων για ορισμένες αυτόνομες κοινοτικές δασμολογικές ποσοστώσεις δεν επαρκεί για να καλύψει τις ανάγκες της κοινοτικής βιομηχανίας για την τρέχουσα περίοδο ποσοστώσεων. Απαντώντας στο αίτημα αρκετών κρατών μελών, η Επιτροπή, σε συνεργασία με τους αρμόδιους κυβερνητικούς εμπειρογνώμονες, εξέτασε το ενδεχόμενο ανοίγματος ή αύξησης των αυτόνομων δασμολογικών ποσοστώσεων για ορισμένα βιομηχανικά προϊόντα.Γενικό πλαίσιοΣτις 20 Δεκεμβρίου 1996, το Συμβούλιο εξέδωσε τον κανονισμό (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα, ώστε η κοινοτική ζήτηση για τα εν λόγω προϊόντα να μπορεί να καλυφθεί υπό τους ευνοϊκότερους κατά το δυνατόν όρους. Έπρεπε να ανοιχθούν νέες κοινοτικές δασμολογικές ποσοστώσεις με μηδενικό δασμό για τις κατάλληλες ποσότητες, χωρίς να διαταραχθούν οι αγορές των εν λόγω προϊόντων. Από τις συζητήσεις στο πλαίσιο της ομάδας «Δασμολογική Οικονομία», προέκυψε ότι τα κράτη μέλη ήταν διατεθειμένα να ανοίξουν ή να αυξήσουν τις ποσοστώσεις για τα προϊόντα που αφορά η πρόταση κανονισμού, χωρίς να διαταραχθούν οι αγορές των εν λόγω προϊόντων.Για ορισμένα προϊόντα για τα οποία έχει ανοιχθεί μία αυτόνομη δασμολογική ποσόστωση βάσει του κανονισμού (ΕΚ) αριθ. 2505/96, ο οριζόμενος στον κανονισμό αυτό όγκος της εν λόγω ποσόστωσης εκφράζεται σε άλλη μονάδα μέτρησης εκτός του βάρους σε τόνους ή χιλιόγραμμα και εκτός της αξίας. Εάν για τα εν λόγω προϊόντα δεν ορίζεται συμπληρωματική μονάδα μέτρησης στη συνδυασμένη ονοματολογία που θεσπίζεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, είναι πιθανό να υπάρξει αβεβαιότητα όσον αφορά την χρησιμοποιούμενη μονάδα μέτρησης. Για λόγους διαφάνειας και για την αποτελεσματικότερη διαχείριση των ποσοστώσεων, είναι αναγκαίο να προβλεφθεί, προκειμένου να προκύψουν τα οφέλη από τις προαναφερθείσες αυτόνομες δασμολογικές ποσοστώσεις, ότι η ακριβής ποσότητα των εισαγόμενων προϊόντων πρέπει να αναγράφεται στο "τετραγωνίδιο 41: συμπληρωματικές μονάδες" της διασάφησης για θέση σε ελεύθερη κυκλοφορία, με χρήση της μονάδας μέτρησης του οριζόμενου στο παράρτημα Ι του κανονισμού (ΕΚ) αριθ. 2505/96 όγκου για τα εν λόγω προϊόντα της ποσόστωσης αυτής.Ισχύουσες διατάξεις στο πεδίο της πρότασηςΚανονισμός (ΕΚ) αριθ. 2505/96 (EE L 345 της 31.12.1996, σ. 1), όπως τροποποιήθηκε την τελευταία φορά με τον κανονισμό (ΕΚ) αριθ. 1362/2008 (EE L 352 της 31.12.2008, σ. 18).Συνοχή με τις άλλες πολιτικές και στόχους της ΈνωσηςΗ πρόταση είναι σύμφωνη με τις πολιτικές στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων. Ειδικά η παρούσα πρόταση δεν αποβαίνει σε βάρος αναπτυσσόμενων χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες και δυνάμει υποψήφιες χώρες των Δυτικών Βαλκανίων).Διαβούλευση με τα ενδιαφερόμενα μέρη και εκτίμηση των επιπτώσεωνΔιαβουλεύσεις με τα ενδιαφερόμενα μέρηΜέθοδοι διαβούλευσης, κύριοι τομείς που αφορά η πρόταση και γενικά χαρακτηριστικά των ερωτηθέντωνΖητήθηκε η γνώμη της ομάδας «Δασμολογική Οικονομία», η οποία αντιπροσωπεύει τον βιομηχανικό κλάδο κάθε κράτους μέλους.Περίληψη των απαντήσεων και τρόπος με τον οποίο ελήφθησαν υπόψηΌλες οι ποσοστώσεις που παρατίθενται ανταποκρίνονται στη συμφωνία που επιτεύχθηκε στο πλαίσιο της ομάδας.Προσφυγή στη γνώμη εμπειρογνωμόνωνΣχετικοί επιστημονικοί τομείς / εμπειρογνωμοσύνηΕμπειρογνώμονες που εκπροσωπούν τα κράτη μέλη στην Ομάδα Δασμολογικής Οικονομίας.Χρησιμοποιηθείσα μεθοδολογίαΑνοικτή διαβούλευση.Κύριες οργανώσεις/ εμπειρογνώμονες που συμμετείχαν στη διαβούλευσηΕμπειρογνώμονες που ορίσθηκαν από κάθε κράτος μέλος.Περίληψη των γνωμοδοτήσεων που ελήφθησαν και χρησιμοποιήθηκανΔεν αναφέρθηκαν δυνητικά σοβαροί κίνδυνοι με μη αναστρέψιμες συνέπειες.Συμφωνία της ομάδας «Δασμολογική Οικονομία».Μέσα που χρησιμοποιήθηκαν για τη δημοσιοποίηση των απόψεων των εμπειρογνωμόνωνΔημοσίευση της πρότασης.Εκτίμηση των επιπτώσεωνΆνευ αντικειμένου.Στο νομοθετικό πρόγραμμα και στο πρόγραμμα εργασίας της Επιτροπής για το 2009 δεν γίνεται αναφορά στην πρόταση.Νομικά στοιχεία τησ πρότασησΣυνοπτική παρουσίαση της προτεινόμενης δράσηςΚανονισμός του Συμβουλίου για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόνταΝομική βάσηΆρθρο 26 της Συνθήκης ΕΚ.Αρχή της επικουρικότηταςΗ αρχή της επικουρικότητας δεν εφαρμόζεται, δεδομένου ότι η πρόταση εμπίπτει στην αποκλειστική αρμοδιότητα της Κοινότητας.Αρχή της αναλογικότηταςΗ πρόταση είναι σύμφωνη με την αρχή της αναλογικότητας για τους ακόλουθους λόγους:Τα εν λόγω μέτρα ευθυγραμμίζονται με τις αρχές που αποσκοπούν στην απλούστευση των διαδικασιών για τους φορείς του εξωτερικού εμπορίου και είναι σύμφωνα με την ανακοίνωση της Επιτροπής του 1998 σχετικά με τις αυτόνομες δασμολογικές αναστολές και ποσοστώσεις (ΕΕ C 128 της 25.4.1998, σ. 2).Επιλογή νομικών μέσωνΠροτεινόμενη πράξη: ΚανονισμόςΆλλος τύπος νομοθετικής πράξης δεν θα ήταν ενδεδειγμένος για τους κατωτέρω λόγους:Δυνάμει του άρθρου 26 της συνθήκης ΕΚ, οι αυτόνομες δασμολογικές ποσοστώσεις εγκρίνονται από το Συμβούλιο, το οποίο αποφασίζει με ειδική πλειοψηφία με βάση πρόταση της Επιτροπής.Δημοσιονομικές επιπτώσειςΜη είσπραξη δασμών συνολικού ύψους 1.576.646 ευρώ.Πρόσθετες πληροφορίεςΤροποποίηση υφιστάμενης νομοθεσίαςΜε την έγκριση της πρότασης θα τροποποιηθούν ορισμένες νομοθετικές διατάξεις.ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόνταΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,την πρόταση της Επιτροπής[1],Εκτιμώντας τα εξής:1.  Για ορισμένα προϊόντα για τα οποία έχει ανοιχθεί αυτόνομη δασμολογική ποσόστωση βάσει του κανονισμού (ΕΚ) αριθ. 2505/96[2], ο οριζόμενος στον κανονισμό αυτό όγκος της εν λόγω ποσόστωσης εκφράζεται σε άλλη μονάδα μέτρησης εκτός του βάρους σε τόνους ή χιλιόγραμμα και εκτός της αξίας. Εάν για τα εν λόγω προϊόντα δεν ορίζεται συμπληρωματική μονάδα μέτρησης στη συνδυασμένη ονοματολογία που θεσπίζεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο[3], είναι πιθανό να υπάρξει αβεβαιότητα όσον αφορά την χρησιμοποιούμενη μονάδα μέτρησης. Κατά συνέπεια, για λόγους διαφάνειας και για την αποτελεσματικότερη διαχείριση των ποσοστώσεων, είναι αναγκαίο, προκειμένου να προκύψουν τα οφέλη από τις προαναφερθείσες αυτόνομες δασμολογικές ποσοστώσεις, να προβλεφθεί ότι η ακριβής ποσότητα των εισαγόμενων προϊόντων πρέπει να αναγράφεται στο "τετραγωνίδιο 41: συμπληρωματικές μονάδες" της διασάφησης για θέση σε ελεύθερη κυκλοφορία, με χρήση της μονάδας μέτρησης του οριζόμενου στο παράρτημα Ι του κανονισμού (ΕΚ) αριθ. 2505/96 όγκου για τα εν λόγω προϊόντα της ποσόστωσης αυτής.2.  Η κοινοτική ζήτηση για τα προϊόντα στα οποία εφαρμόζεται ο κανονισμός (ΕΚ) αριθ. 2505/96 πρέπει να καλυφθεί υπό τους πλέον ευνοϊκούς όρους. Προς τον σκοπό αυτό, από την 1η Ιουλίου 2009 πρέπει να ανοιχθούν τρεις νέες κοινοτικές δασμολογικές ποσοστώσεις με μηδενικούς δασμούς για τις αναγκαίες ποσότητες, χωρίς ωστόσο να διαταραχθεί η αγορά των εν λόγω προϊόντων.3.  Ο όγκος της αυτόνομης κοινοτικής δασμολογικής ποσόστωσης με αύξοντα αριθμό 09.2767 δεν επαρκεί για να καλύψει τις ανάγκες της κοινοτικής βιομηχανίας. Κατά συνέπεια, πρέπει να αυξηθεί ο όγκος της εν λόγω ποσόστωσης.4.  Σε ό,τι αφορά την αυτόνομη κοινοτική δασμολογική ποσόστωση με αύξοντα αριθμό 09.2806, πρέπει να επανεξεταστεί η περιγραφή του προϊόντος.5.  Κατά συνέπεια, ο κανονισμός (ΕΚ) αριθ. 2505/96 πρέπει να τροποποιηθεί αναλόγως.6.  Δεδομένου ότι η περίοδος ισχύος των ποσοστώσεων αρχίζει την 1η Ιουλίου 2009, ο παρών κανονισμός πρέπει να τεθεί σε εφαρμογή την ίδια ημερομηνία με άμεση ισχύ,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 2505/96 τροποποιείται ως εξής:(1) Παρεμβάλλεται το ακόλουθο άρθρο 1α:' Άρθρο 1aΕφόσον προσκομιστεί διασάφηση για θέση σε ελεύθερη κυκλοφορία, περιλαμβάνουσα αίτημα για ανάληψη ποσότητας αυτόνομης δασμολογικής ποσόστωσης που ανοίχθηκε με τον παρόντα κανονισμό, για την οποία ο όγκος της ποσόστωσης εκφράζεται σε άλλη μονάδα μέτρησης εκτός του βάρους σε τόνους ή χιλιόγραμμα και εκτός της αξίας, για προϊόντα για τα οποία δεν ορίζεται συμπληρωματική μονάδα στη συνδυασμένη ονοματολογία που θεσπίζεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου[4], η ακριβής ποσότητα των εισαγόμενων προϊόντων αναγράφεται στο "τετραγωνίδιο 41: συμπληρωματικές μονάδες" της εν λόγω διασάφησης, με χρήση της μονάδας μέτρησης του όγκου της ποσόστωσης για τα εν λόγω προϊόντα, όπως ορίζεται στο παράρτημα Ι του παρόντος κανονισμού.(2) Το παράρτημα I τροποποιείται ως εξής:α) προστίθενται οι δασμολογικές ποσοστώσεις για τα προϊόντα που απαριθμούνται στο παράρτημα Ι του παρόντος κανονισμού.β) με ισχύ από 1ης Ιανουαρίου 2009, οι σειρές για τις δασμολογικές ποσοστώσεις με αύξοντες αριθμούς 09.2767 και 09.2806 αντικαθίστανται από τις σειρές που καθορίζονται στο παράρτημα II του παρόντος κανονισμού.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης .Εφαρμόζεται από την 1η Ιουλίου 2009.Ωστόσο, το στοιχείο β) του άρθρου 1 παράγραφος 2 εφαρμόζεται από 1ης Ιανουαρίου 2009.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ ΙΔασμολογικές ποσοστώσεις που αναφέρονται στο στοιχείο α) του άρθρου 1 παράγραφος 2Αύξων αριθμός | Κωδικός ΣΟ | Taric | Περιγραφή | Περίοδος ποσόστωσης | Όγκος ποσόστωσης | Ποσοστωτικός δασμός |09.2813 | ex 3920 91 00 | 94 | Τριστρωματική μεμβράνη πολυβινυλοβουτυράλης συνεξώθησης με έγχρωμη ταινία χρωματικών διαβαθμίσεων, που περιέχει δις(2-αιθυλεξανικό) 2,2’-αιθυλενοδιοξυδιαιθύλιο ως πλαστικοποιητή σε κατά βάρος αναλογία 29% ή μεγαλύτερη, χωρίς όμως να υπερβαίνει το 31%. | 1.7. - 31.12. | 500 000 m² | 0 % |09.2807 | ex 3913 90 00 | 86 | Μη στείρο υαλουρονικό νάτριο | 1.7. - 31.12. | 55.000 g | 0 % |09.2815 | ex 6909 19 00 | 70 | Υποθέματα για καταλύτες ή φίλτρα, συνιστάμενα σε πορώδη κεραμικά υλικά, κυρίως από οξείδια αργιλίου και τιτανίου, με συνολικό όγκο που δεν υπερβαίνει τα 65 λίτρα και όπου υπάρχει τουλάχιστον ένας αυλός (ανοικτός σε ένα ή σε αμφότερα τα άκρα) ανά cm² διατομής | 1.7. - 31.12. | 190.000 μονάδες | 0% |ΠΑΡΑΡΤΗΜΑ ΙΙΔασμολογικές ποσοστώσεις που αναφέρονται στο στοιχείο β) του άρθρου 1 παράγραφος 2Αύξων αριθμός | Κωδικός ΣΟ | Taric | Περιγραφή | Περίοδος ποσόστωσης | Όγκος ποσόστωσης | Ποσοστωτικός δασμός |09.2806 | ex 2825 90 40 | 30 | Τριοξείδιο του βολφραμίου, συμπεριλαμβανομένου κυανού οξειδίου του βολφραμίου | 1.1.-31.12. | 12 000 τόνοι | 0 % |09.2767 | ex 2910 90 00 | 80 | Αλλυλο-γλυκιδυλικός αιθέρας | 1.1.-31.12. | 2.500 τόνοι | 0 % |ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣ:Κανονισμός του Συμβουλίου για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:Κεφάλαιο και άρθρο: Κεφάλαιο 12, άρθρο 120Ποσό εγγεγραμμένο στον προϋπολογισμό για το εν λόγω οικονομικό έτος: € 17 655 800 0003. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣx( Πρόταση χωρίς δημοσιονομική επίπτωση στις δαπάνες, αλλά με δημοσιονομική επίπτωση στα έσοδα – η επίπτωση στα έσοδα είναι η ακόλουθη:(εκατ. ευρώ, μέχρι πρώτου δεκαδικού ψηφίου)Γραμμή προϋπολογισμού | Έσοδα[5] | Περίοδος 6 μηνών, από την 01.07.2009 | [Έτος 2009] |Άρθρο 120 | Επιπτώσεις στους ιδίους πόρους | 1.7.2009 – 31.12.2009 | - 1.6 |4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΟι διατάξεις για τη διαχείριση των δασμολογικών ποσοστώσεων προβλέπουν τα μέτρα που απαιτούνται για την πρόληψη και την προστασία από την απάτη και τις παρατυπίες.ΠΑΡΑΡΤΗΜΑ ΙΙσχύει από 1. 7.2008:Περιγραφή του προϊόντος | Ποσότητα της ποσόστωσης (μονάδα/τόνοι) | Εκτιμώμενη τιμή (ευρώ ανά m² / ευρώ ανά kg/ανά μονάδα) | Δασμός (%) (ΚΔ 2009) | Ποσοστωτικός δασμός (%) | Αναμενόμενη απώλεια εσόδων (σε ευρώ) |Φιλμ 09.2813 | 500 000 m² | 6.26 | 6.1 | 0 | 190 930 |Υαλουρονικό νάτριο 09.2807 | 55 kg | 173 081 | 6.5 | 0 | 618 765 |Υποθέματα 09.2815 | 190 000 μονάδες | 100 | 5 | 0 | 1 045 000 |Συνολική απώλεια εσόδων: (1.854.695 ευρώ – 463.673 ευρώ) 1.391.022 ευρώ, καθαρά.ΠΑΡΑΡΤΗΜΑ ΙΙΙσχύει από 01.07.2008:Περιγραφή του προϊόντος | Διακύμανση της ποσότητας της ποσόστωσης (μονάδα/τόνοι) | Εκτιμώμενη τιμή (€ ανά τόνο) | Δασμός (%) (ΚΔ 2009) | Ποσοστωτικός δασμός (%) | Αναμενόμενη διακύμανση της απώλειας εσόδων σε σχέση με την προηγούμενη ποσοστωτική περίοδο (σε ευρώ) |Αιθέρας 09.2767 | + 1.000 τόνοι (αρχική ποσότητα: 1.500 τόνοι) | 4 500 | 5.5 | 0 | 247 500 |Συνολική απώλεια εσόδων σε σχέση με την προηγούμενη ποσοστωτική περίοδο: (247.500 ευρώ – 61.875 ευρώ) 185.625 ευρώ καθαρά..[1] ΕΕ C , , σ. .[2] ΕΕ L 345 της 31.12.1996, σ.1.[3] ΕΕ L 256 της 07.09.1987, σ.1.[4] EE L 256, της 7.9.1987, σ.1[5] Όσον αφορά τους παραδοσιακούς ίδιους πόρους (γεωργικοί δασμοί, εισφορές ζάχαρης και τελωνειακοί δασμοί), τα αναφερόμενα ποσά πρέπει να είναι καθαρά ποσά (δηλαδή ακαθάριστα ποσά μετά την αφαίρεση του 25% για έξοδα είσπραξης).